AlexejDobrolubov/national_council_slovak_2010 huggingface dataset:
23. schôdza NR SR - 7.deň - A. dopoludnia
Dátum: 2021-02-05
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

246. Ďakujem pekne, pán predsedajúci. Pán poslanec Blaha, zhodou okolností ja som pozeral síce online to verejné vypočúvanie alebo vypočutie kandidátov na špeciálnu prokuratúru a zhodou okolnosti ste sa mi tam ukázali vy, čiže vy verzus Daniel Lipšic. A dostal som sa teda k bodu, keď sa rozprávalo o tej dizertačnej práci alebo o PhD. No a tu vás chcem zastaviť, a teda opraviť, pretože vám Daniel Lipšic povedal jasne, že tú prácu si môžete stiahnuť. A ja som si to pozrel, pán, pán poslanec Blaha, čiže zbytočne tu klamete a zavádzate. Nepovedal vám, nepovedal vám, že si tú prácu môžete prevziať na nejakej vrátnici, povedal vám, že si tú prácu si môžete stiahnuť, že je dostupná, čiže načo tu zbytočne klamete a zavádzate? Čo sa týka toho, resp. transparentnosti verejného vypočúvania, ja si myslím a som o tom presvedčený, že to bolo naozaj dodržané, že boli dodržané princípy demokracie. Každý z nás poslancov tam mohol prísť, či už fyzicky, alebo online. Čiže naozaj netvárme sa, že tu nejaká transparentnosť nebola zachovaná. Váš bývalý špeciálny prokurátor Dušan Kováčik má bohatú minulosť trestnoprávnu a mnohé kauzy, mnohé kauzy absolútne neriešil a, bohužiaľ, dnes sedí alebo je zadržaný vo väzbe. Nič nebolo dohodnuté ani ušité, ako vy vravíte. A čo sa týka tej smrti Daniela Lipšica, áno, ja nie som právnik, ale elitná právnička, a tam treba povedať fakty, že ten, ten, bohužiaľ, zabitý človek vošiel do cesty, resp. do, teda cez priechod, bol aj opitý. Daniela Lipšica to určite, ale určite to trápi aj do dnešného dňa, ale robiť si na tomto politické body, zbierať si, a vy sa v tom ešte aj vyžívate, v tom prejave, tak toto, pri všetkej úcte, vám to hovorím ako veriaci človek, toto považujem za maximálne chrapúnske, za maximálne chrapúnske, pán Blaha.
23. schôdza NR SR - 6.deň - A. dopoludnia
Dátum: 2021-02-04
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

63. Ďakujem pekne, ja len tak krátko. Tá zaujímavá štúdia, o ktorej ste sa zmieňoval, pán poslanec (povedané s pobavením), ma teda naozaj pobavila, ale vravel si, že je to len nejaká hypotetická rovina alebo teda je to len v rovine hypotézy, ale v konečnom dôsledku to asi nemá nejaký vplyv teda na hlad alebo nehlad, a teda na samotné gastrolístky. Čiže, čiže asi tak. Čo sa týka toho výberu, už som sa o tom viackrát zmienil. Tu ešte treba naozaj asi povedať a veľmi teda podčiarknuť, že skutočne treba dbať alebo pozerať sa na spokojnosť, v prvom rade spokojnosť zamestnanca. Byrokracia, vraveli ste, že byrokracie sa teda tí zamestnávatelia nejakým spôsobom môžu hypoteticky obávať. Ja si myslím, že netreba sa na to takto pozerať a nejde o nič tragické. Pokiaľ viem, tak ten samotný výber alebo rozhodnutie sa teda realizuje počas jedného roka, teda raz ročne, čiže naozaj by som byrokraciu dal teda naozaj teda na vedľajšiu koľaj. No a už len posledná vec, ako som vravel aj predtým, skutočne dodržujme princípy demokracie a čo sa týka výberu gastrolístkov alebo finančného príspevku, naozaj tá demokracia tu má svoje opodstatnenie, opakujem, v záujme a spokojnosti všetkých teda zamestnancov. Ďakujem.
23. schôdza NR SR - 6.deň - A. dopoludnia
Dátum: 2021-02-04
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

48. Ďakujem pekne. Musím súhlasiť s poslancom Sujom, ktorý presne pomenoval ten holý stav alebo ten fakt, ktorý tu práve nastal v pléne, lebo skutočne táto skupina riziková je stále považovaná za rizikovú, je stále odsunutá na okraj spoločnosti a dostatočne sa jej nevenujeme ako teda občania, ako spoločnosť. Čiže skutočne chcem, pani predsedníčka, vás oceniť a pochváliť vás, lebo tejto skupine spoločnosti sa tu roky a roky, roky naozaj tak dostatočne nevenujeme. A čo ma naozaj zarazilo, že až 36 % je pokles práve u tejto rizikovej spoločnosti. Ľudia so zdravotným znevýhodnením skutočne majú nižšie platy. Aj na toto by sme sa možno vedeli v budúcnosti pozrieť. Aj sa, prosím, teda pozrime, pretože sú to tiež ľudia, ktorí si zaslúžia aj finančné ohodnotenie tak ako osoby, ktoré nemajú zdravotný postih. A čo sa týka toho, že osoby, ktoré majú zdravotný postih, môžu pracovať priamo z domu, čiže z home office, naozaj len oceňujem a vítam, pretože to považujem za maximálne flexibilné, za veľmi prirodzené, dokonca v prirodzenom prostredí. Aj teraz plénum je nejaké veľmi zvláštne v tomto smere, ale nič sa nedeje. Ešte raz, pani predsedníčka, vám chcem veľmi pekne poďakovať. (Ruch v sále.)
23. schôdza NR SR - 6.deň - A. dopoludnia
Dátum: 2021-02-04
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

30. Ďakujem pekne, pán predsedajúci. Pán poslanec, veľmi chcem oceniť a skutočne sa teším, že možnosť pracovať od pätnásteho roku života dieťaťa, že tá možnosť tu skutočne je, čiže to absolútne vítam. Dokonca to má aj taký sociálny rozmer, pretože sa pohybujem skutočne v tejto oblasti naozaj 15 rokov a poznám mnoho detí práve zo sociálne slabšieho prostredia, čiže aj rodičia detí skutočne budú môcť, respektíve budú sa tešiť, že budú môcť si prilepšiť rozpočet teda domácnosti. Čiže naozaj veľmi to vítam a oceňujem tento, tento návrh o pracovaní od pätnásteho roku života. No a čo sa týka, samozrejme, aj odstránenia alebo, respektíve eliminujeme dostatočne to riziko tej čiernej práce, pretože si myslím, že aj ten zamestnávateľ, z pohľadu zamestnávateľa dá tú možnosť pracovať teda deťom alebo teda mladým od toho 15. roku, čiže aj jedna, aj druhá strana bude skutočne spokojná. No a čo sa týka tých gastrolístkov, to som sa už zmienil viackrát, skutočne to považujem za absolútne, ale že absolútne demokratické, nech každý zamestnanec skutočne má možnosť si vybrať či už gastrolístky, alebo finančný príspevok a ja verím tomu, že obe strany budú naozaj spokojné. Len toľko, ďakujem pekne.
23. schôdza NR SR - 5.deň - B. popoludní
Dátum: 2021-02-03
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

176. Ďakujem pekne, pán predsedajúci. Pán poslanec Mazurek, vy ste sedeli fyzicky pri výberových konaniach k okresným úradom? Pretože tu ste sa zmienili na začiatku, že to je len politická nominácia. Povedali ste to pán Mazurek, nepozerajte sa. Pozerajte sa mi do očí. Povedali ste to na začiatku a povedali ste, že to je len politická nominácia, že sú tam ľudia, ktorí boli len politicky dosadení. Ja vám poviem, že fyzicky som sedel na viacerých tých stretnutiach a, a ľudia, ktorí jednoducho boli zodpovední vybrať tých odborníkov, tak skutočne, skutočne vyberali zodpovedne a najprv riešili odbornosť, len odbornosť. Nebola to politická nominácia, pán poslanec, čiže zase len verejne klamete, dehonestujete. Akože možno porovnávate, pán poslanec Mazurek, možno porovnávate predchádzajúcu vládu. (Ruch v sále a zaznievanie gongu.) Ale ja vám vravím, že sme vybrali zodpovedne a skutočne po odbornej stránke. Čo sa týka tej amatérskej vlády, o ktorej stále vravíte a na Igora Matoviča len útočíte, však v poriadku, útočte, je to asi aj do iste miery vaša úloha opozície, ale stále sa tváriť alebo klamať, že Igor Matovič je amatér, že neriadi tento štát dobre, že všetko rieši cez facebook. Tak dobre, tak si poďme zobrať tých desať mesiacov dozadu. A ľudia, ktorí sú dnes predbežne zadržaní vo väzbe, aj toto je výsledok amaterizmu tejto súčasnej vlády? Naozaj, pán Mazurek, toto je amaterizmus? (Reakcia z pléna.) Očista jutí... justície, očista prokuratúry aj verejných činiteľov, ktorí dnes, opakujem, mnohí sedia dnes vo väzbe, ale však v poriadku. No a čo sa týka referenda, pozrite sa, keď bude referendum, nech sa ľudia rozhodnú, my to plne podporíme, nech sa skutočne národ rozhodne, koho chce. Ale ja verím tomu, že mnoho ľudí je stále uvedomelých občanov na Slovenskej republike a nedopustí, aby sa vláda predchádzajúca opäť dostala k moci. Čiže v poriadku, nech je referendum, my to plne podporíme, ale prestaňte verejne klamať. Ďakujem.
23. schôdza NR SR - 5.deň - B. popoludní
Dátum: 2021-02-03
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

22. Ďakujem pekne, pán predsedajúci. Ďakujem za faktické poznámky alebo vyjadrenia na moju adresu. Tak poďme teda postupne. Pán Mazurek, pozrite sa, vy sám najlepšie viete, čo v ten okamih alebo deň ste robili. A keď vravíte, že ste nehádzali, je to, je to naozaj vaša zodpovednosť. A ja verím tomu, že sa budete spovedať aj pred Pánom Bohom. Ale tie rasistické útoky na adresu rodiny moslimskej, ak mi poviete, že toto ste nerobili, pán Mazurek, a že jednoducho tá rodina nemala strach a za toto by ľudia nemali ísť do väzenia, tak to je, opakujem ešte raz, moje obľúbené absurdné a to je z vašej strany veľmi demagogické. Pán poslanec Mizík, ktorého nevidím, pán Mizík, viete, ja sa nebudem vyjadrovať teraz už na, na tú vašu faktickú poznámku, len poviem toľko, že na stranu pani súčasnej ministerky kultúry, ak máte pocit, že my sme si to s ňou nevydiskutovali a že sme ten jej problém, alebo resp. nie problém, tú vetu, ktorú napísala v tom médiu, vedzte, že my poslanci aj spolu s Pollákom, aj s pani Vaňovou sme chceli jasné vyjadrenia sa, stanovisko a opakujem, nebolo to v zmysle, že teraz ona to pod koberec zmietla a vôbec sme sa tomu nevenovali. Dobre? Čiže naozaj máte, majte teda, aby tá strana, lebo tá minca má obe strany. Čo sa týka pána, čo sa týka pána Kočiša, pán Kočiš, vy ste sa zmienili, že pán Mazurek mal, v predvolebnom alebo v tomto volebnom období mal vyše nejakých 60-tisíc preferenčných hlasov. Však je to logické, však má kopec svojich fanúšikov, je omnoho dlhšie v parlamente ako poslanec Ján Herák. Čiže to úplne logické. Ja mu fandím, však nech má aj, v budúcom môže aj 150-tisíc, kúpim mu aj za to nejakú čokoládu, ale viete, vy ste vraveli, že, že jeho voliči tento jeho návrh zákona podporujú. No však tak bolo by veľmi alibistické, bolo by to veľmi divné, aby jeho voliči tento návrh nepodporovali, alebo teda návrh vychádzajúc práve z vašej strany. Čiže asi toľko. Ale opakujem, mať rasistické reči, ak toto podporíme, tak potom, panebože. Asi toľko. Ďakujem.
23. schôdza NR SR - 4.deň - A. dopoludnia
Dátum: 2021-01-29
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

220. Ďakujem pekne, pán predsedajúci. Ja sa dotknem len v podstate, v podstate len toho hádzania tých kociek, ktoré spomenul pán poslanec Benčík. A teraz nebudem hovoriť ako politik, ale ako, v prvom rade ako osoba žijúca na Slovensku, ale hlavne ako otec. Pán Mazurek, vy ste hádzali dlažobné kocky a vykrikovali ste, teraz je to nadávka, vášho Alaha. Pozrel som si to video niekoľkokrát na YouTube, na sociálnych sieťach a skutočne som si to pozeral dlho, dlho, dlho, aby som pochopil tomu vášmu prejavu. No a teraz sa chcem opýtať, ale hlavne ako otec, ak za toto by ľudia nemali byť trestnoprávne stíhaní a nemali by ísť za to do väzenia, tak potom toto už považujem za totálnu hlúposť a za absurditu, pretože nadávať alebo kričať po moslimskej rodine, kde matka má dve-tri deti, ak sa nemýlim, mali obrovský strach a vy ako otec, lebo vy ste otec, pán Mazurek, však? Tak sa chcem opýtať, či toto je skutočne vzor pre vaše dieťa, pre vášho syna. A ja verím tomu, pán Mazurek, že takto ste to možno v tom čase nemysleli, ale rozdiel medzi možno nami dvomi je ten, že ja som síce vyrastal istý čas v domove, dostal som kopec lásky, potom som išiel do pestúnskej starostlivosti. Vy ste ale boli od malička u vlastného otca, teda vyrastali ste v rodine, ale ten rozdiel medzi nami, vám asi evidentne chýbala láska. Možno, možno pozornosť, možno, možno venovanie sa. Pretože toto by ste ako občan, ale hlavne ako otec nikdy neurobili. Nikdy by ste toto neurobili, pretože tie deti matky moslimskej sa skutočne báli a mali strach. Čiže sa pýtam ešte raz: Za toto by ľudia, za tento prejav slobody slova, hanobenie rasy, vykrikovanie, by za toto nemali ísť do basy? Naozaj si nalejme čistého vína, pán Mazurek, ale nechcem sa vás dotknúť, ale vy ste v prvom rade otec a potom až politik. Ďakujem. (Potlesk.)
23. schôdza NR SR - 4.deň - A. dopoludnia
Dátum: 2021-01-29
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

210. Ďakujem pekne, pán predsedajúci. Pán Mazurek, áno, počúval som vás veľmi zodpovedne a teda dôkladne, ale tú demokraciu si vy vykladáte naozaj po svojom. Ale poďme naozaj k meritu veci, demokracia podľa modelu Ameriky. V poriadku, ja som žil, teda nie žil, bol som v Amerike a viem, ako fungujú tie právne princípy, pretože tam, žijú tam moji kamaráti alebo teda jeden z najlepších kamarátov, ktorý je právnik a vysvetľoval mi skutočnú demokraciu po právnej stránke. Ale aj demokracia má svoje hranice, presne ako povedal pán poslanec Osuský. Za hlúpy názor ani jeden Slovák nejde do basy, do väzenia. To je to, čo vy vravíte, a to, čo ste rozprávali tuto pred pultom, že aby ľudia za hlúpe názory išli do basy? Nie, ani jeden obyvateľ Slovenskej republiky za hlúpe názory do basy nešiel, pán Mazurek, s týmto nemôžem absolútne súhlasiť. Ale vyjadrovať demokraciu slova alebo slobody, ak máte fašistické, násilnícke, vulgárne reči na adresu ľudí, napríklad aj na adresu ľudí, Rómov. To za toto ľudia nemajú ísť do basy? Poďme ďalej, to je opodstatnené a to je fakt, že ľudia, ktorí hanobia rasu a majú rasistické reči, tak za to ľudia musia ísť do basy, pán Mazurek. Vy si vykladáte ten naozaj zákon podľa vás, vy by ste si ho tak predstavovali, tak si to vy naozaj želáte, ale takto to určite, dúfam, že neprejde. A čo vaša minulosť, vykrikovanie, opakujem ešte raz, vykrikovanie, rasistické reči, hanobenie rasy, to je normálne? Pán Mazurek, však poďme do minulosti, vy ste boli odsúdený za rasistické reči práve v rádiu Frontinus o Rómoch, však vy máte takú bohatú minulosť a vy sa teraz idete tváriť, že za toto ľudia by nemali ísť do basy? Čiže to je tá demokracia podľa modelu Ameriky? Ako pri všetkej úcte, pán Mazurek, naozaj pri všetkej úcte, toto nemôžete myslieť vážne. (Reakcia z pléna.) Pán Mazurek, ja viem, vy ste, opakujem, neskutočný demagóg a máte dar reči, ale za toto ľudia musia ísť do basy a ja verím tomu, že aj na vás príde raz spravodlivosť. Ďakujem pekne.
23. schôdza NR SR - 3.deň - B. popoludní
Dátum: 2021-01-28
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

107. Ďakujem pekne, pán predsedajúci. Pán Richter, tiež si dovolím vám poďakovať za celkom distingvovaný prejav, ale napriek tomu musím niečo podotknúť. Spomenuli ste, že máme ÚPSVAR-y, že tu máme mimovládne organizácie, že tu máme teda ľudskoprávne organizácie, ktoré sa práve venujú tým najzraniteľnejším skupinám. Ja vám poviem, ale čo mňa najviac trápi za roky môjho pôsobenia v rámci sociálnej práce a sociálnej oblasti. My skutočne dnes máme veľmi málo sociálnych pracovníkov, ako aj terénnych sociálnych pracovníkov, a to je ten najzásadnejší a najkľúčovejší problém, ktorý ja považujem práve z pozície sociálneho pracovníka, na ktorého pripadá častokrát 30-40 klientov, prípadov, v ktorých nedokáže absolútne s nejakým spôsobom ani vyriešiť po tej sociálnej práci, a už nehovorím o tej odbornej, lebo to sa nedá zvládnuť. Ja som veľmi vďačný, že za podpory ministra súčasného, pána poslanca, teda ministra Krajniaka na marcovej schôdzi idem predkladať práve návrh zákona, ktorý bude aj posilňovať terénnych sociálnych pracovníkov, ale aj sociálnych pracovníkov v teréne, pretože ak chceme eliminovať riziká, tak musíme posilniť všetkých terénnych sociálnych pracovníkov, ktorí budú pracovať s tými najzraniteľnejšími skupinami, a to sú deti, to sú CDR-ká, to sú seniori, to sú skupi... to sú rizikové skupiny, ktoré... alebo o ktorých dnes vieme, že potrebujú akútne odbornú pomoc. Čiže na jednej strane je síce fajn, čo vravíte, že, že za vašej pôsobnosti ste toto všetko zvládli z pozície ministra, ale na druhej strane nám chýbajú tí kľúčoví ľudia a to sú tí terénni sociálni pracovníci, ktorých neskutočne potrebujeme, lebo tí vykonávajú priamo v teréne tú odbornú prácu, a vykonávajú ju preto, pretože ich to baví, ale aj tí klienti ich potrebujú. Čiže toto je to, čo naozaj potrebuje Slovensko.
23. schôdza NR SR - 3.deň - B. popoludní
Dátum: 2021-01-28
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

87. Ďakujem pekne, pán predsedajúci. V prvom rade by som chcel veľmi pekne poďakovať kolegyni poslankyni Katke Hatrákovej za predložený návrh, kde som aj ja ako spolupredkladateľ, pretože ide o veľmi citlivú udalosť alebo príbeh Lucky, ktorý zarezonoval v minulom roku, niekedy teda v júli, ak sa nemýlim. Čo chcem ale povedať, je, že ani jedno dieťa si nevyberá svojich rodičov. Smutné je na tom, že dieťa osemmesačné, Lucka, v tomto prípade sa nemohla ani brániť, ani chrániť. Ako som spomenul, tých rodičov si naozaj nevybereme, aj, aj napriek tomu, že v tomto prípade nám rodičia zlyhali. Prioritne, alebo teda v prvom rade, teda otec, ktorý, bohužiaľ, zavraždil teda Lucku. Ako som vravel, smutný príbeh 8-mesačnej Lucky, ktorú našli zakopanú na záhrade rodinného domu v Nových Zámkoch, je veľmi alarmujúce, až, by som povedal, kardinálne zlyhanie v prvom rade rodiča. Nejdem ani nejakým spôsobom teraz urážať predchádzajúcu vládu, lebo to nie je zmysel mojej faktickej poznámky, ale zobrať niekomu život je neprijateľné a neľudské, obzvlášť ak ide o nevinné, bezbranné dieťa, a preto som veľmi rád, že môžem byť spolupredkladateľ na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95 o poisťovníctve. Čiže ešte raz, chcem povedať na záver, že mrzí ma, že táto udalosť sa stala práve dieťaťu, 8-mesačnej dcérky Lucky rodičov, ktoré sa nemohlo ani brániť, ani chrániť a budem všetko pre to robiť, aj teda spolu s kolegyňou s Katkou Hatrákovou, ktorá je vnímaná ako odborníčka v tomto odbore, aby sa takéto niečo na Slovensku skutočne nestalo, lebo, opakujem, išlo o nevinné a bezbranné dieťa. Ďakujem pekne.
21. schôdza NR SR - 1.deň - B. popoludní
Dátum: 2021-01-12
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

178. Ďakujem pekne, pán podpredseda. Pán poslanec Suja, musím na teba reagovať, pretože si začal svoju rozpravu, že lockdown je neefektívny a že nemá absolútne žiadne opodstatnenie. Parafrázujem teraz tvoje slová. Tak ja ti len poviem, že prečo ten lockdown nie je efektívny. Pretože, bohužiaľ, mňa to mrzí, ale mnoho ľudí a mnoho ľudí aj teda z vašich, z vašich radov to absolútne nedodržuje. Vy nenosíte rúška, vy ich nechcete nosiť, vy, už som to povedal stokrát, vy jednoducho stále útočíte, že ten COVID tu ako keby nebol, jednoducho je to len nejaká chrípočka. Však to sme tu stokrát povedali. Čiže preto ten lockdown jednoducho neni podľa vás alebo podľa teba efektívny a nemá svoje opodstatnenie. Len ja neviem dokedy alebo ako vám to máme povedať. Ako? Vravíš alebo porovnávaš, že na lyžiarskych strediskách sa zišlo niečo cez 100-tisíc občanov a na manifestáciách, ktoré si aj ty organizoval, bolo niečo cez 17-tisíc občanov. (Reakcia z pléna.) Vieš, tak zase ti poviem a budem ti na to veľmi promptne reagovať, zase ty a mnohí z vašich ľudí tie pravidlá, nariadenia jednoducho absolútne odignorovali. Ignorujete to všetko. Nikdy ten lockdown a nikdy možno ten COVID neustúpi, pokiaľ sa nespojíme pre dobro a pre zdravie ľudí. No a stále nadávate na Matoviča alebo stále nadávaš na Matoviča. Čokoľvek urobí táto vláda, čo urobí alebo čokoľvek urobí Igor Matovič, náš premiér, všetko bude zlé. Všetko budete degradovať. Budete ho haniť, nepodporíte, ale budete ho za každú cenu haniť a kritizovať jeho všetky možné, prospešné ľudí, pre zdravie ľudí. Konečne pochopme všetci a skutočne dajme politické tričká preč, ale naozaj majme na pamäti, že zdravie je pre nás skutočne na prvom mieste. Ďakujem.
21. schôdza NR SR - 1.deň - B. popoludní
Dátum: 2021-01-12
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

142. Ďakujem pekne, pán podpredseda. Tak toto je tá politická kultúra, však, pán Suja? Ale dobre, idem k pánovi poslancovi, nášmu kolegovi Jožkovi Pročkovi. Jožko, chcem ti naozaj poďakovať. Ja ťa poznám roky, roky ťa poznám a nepoznám ťa len z politického diania. Ja viem, že ty si prišiel do politiky pomáhať, naozaj úprimne, odvážne pomáhať a netváriť sa a nebrať len veľké peniaze. A, samozrejme, naši poslanci od ĽSNS, ako si správne poznamenal, sa len tvária, pretože oni chcú, oni nechcú pomôcť ľuďom. Im nezáleží na zdraví, ktoré je pre nás tak smerodatné, tak na prvom mieste, lebo ľudia potrebujú byť všetci zdraví. Koronavírus, už som povedal asi tisíckrát, si nevybrala táto vláda. Ona ho nechcela totižto. To je holý fakt. Ale tváriť sa od poslancov z ĽSNS a opozície, pretože sa len, pretože oni si len zbierajú politické body. To je ich účel tejto politiky. Ja rozumiem, že oni sú opoziční a budú len kritizovať. To je do istej miery ich aj úloha. Ale nezabúdajme, prosím vás, a chcem, Jožko, ťa ešte raz pochváliť a potvrdiť, že nám všetkým poslancom za OĽANO ide v prvom rade o zdravie ľudí, všetkých občanov. Aj my chceme otvoriť reštaurácie, aj my chceme otvoriť služby všetky. Ale jednoducho majme na pamäti, že zdravie je pre nás skutočne alfou a omegou. Ďakujem pekne.
21. schôdza NR SR - 1.deň - B. popoludní
Dátum: 2021-01-12
Poslanec: Herák, Ján (OĽANO)
Druh vystúpenia: Vystúpenie s faktickou poznámkou

72. Ďakujem pekne, pán podpredseda. Pán poslanec Mazurek, no, opäť mi to nedalo, ale musím na vás a trefne, vecne zareagovať. Tak poďme teda postupne. Vravíte, že my sme nevyužili núdzový stav v náš prospech, ale že sme ho zneužili. Obávam sa, že pokiaľ by sme ten núdzový stav 29. decembra nepredĺžili, tak tie čísla v nemocniciach by boli katastrofálnejšie. A dnes máme naozaj veľmi reálny výsledok napríklad aj z Nitry, kde nám tá nemocnica kolabuje, čiže asi len tak. Vravíte, že antigénové testy sú nepresné. Áno, volal som s pánom profesorom Krčmérym, ktorého všetci dobre poznáme, a je to fundovaný odborník práve na tropickú medicínu a stane sa, že občas tie antigénové testy sú validné, ale je to mizivé percento. Tiež vravíte, že, že to celoplošné testovanie nie je úplne v poriadku. No, jediným riešením okrem, samozrejme, vakcíny, ktorú tu, vďakabohu, máme, je to celoplošné testovanie, aby sme naozaj znížili tie čísla a aby tie čísla neboli také, aby nám tu všetkým nemocniciam v rámci celého Slovenska kolabovali. Potom vravíte, že vás je ľúto, vám je ľúto zdravotníkov a zdravotných sestier. Verte mi, že mnohí zdravotníci, lekári, ktorých poznám aj ja osobne, mi práve vravia a odporúčali, aby sme ten núdzový stav predĺžili v prospech všetkých ľudí na Slovensku, aby sme chránili zdravie, ktoré je pre nás všetkých tak veľmi dôležité a potrebné. Čiže to lekári vravia a zdravotníci. Predlžujme núdzový stav, pokiaľ sa to dá, pokiaľ tá situácia nebude stabilizovaná. Vy a mnohí z vás radikálne porušujete ten núdzový stav. Nedodržujete pravidlá, nenosíte rúška, robíte manifestácie, pán poslanec Mazurek. Toto je podľa vás v poriadku? Určite nie. Dokonca hovoríte, že naša vláda neurobila absolútne nič. Ľudia, samozrejme, že núdzový stav nechcú, ale to je jediným riešením, ako zabránime alebo eliminujeme riziko. A vy, pán Mazurek, konečne prestaňte burcovať ľudí a dodržujte pravidlá.